In nomine Domini, Amen. Anno Incarnationis ejusdem Mo CCo sexagesimo tertio, mense decembris. Ego Theodericus, filius Petri A. Reuchar, notum facio omnibus presentes litteras inspecturis quod ego, provida deliberatione, pro utilitate et neccessitate mea, vendidi, concessi et quittavi, in hereditatem perpetuam, viris religiosis abbati et conventui Cistercii, eminam unam avene bone et legalis de annuo et perpetuo redditu. De cujus venditionis pretio justo et legitimo plenam perfectam et integram solutionem recepi, et habui in pecunia numerata propter quod dictam eminam avene percipiendam et habendam ad mensuram Divionis. Et eisdem abbati et conventui vel eorum mandato reddendam, et deliberandam singulis annis imperpetuum decetero infra festum omnium sanctorum, super unam petiam terre arabilis sitam inter quercum de Cherre et leprosariam, et juxta terram Eblans, et super unam secaturam prati sitam Ou Neiseuti inter pratum Petri, prepositi de Orsans, ex una parte, et Theobaldi Ma Poil ex altera. Et de ipsa emina avene percipienda et habenda modo et forma predictis dictos abbatem et conventum Cistercii corporaliter investivi. Volens et instituens ut quicumque dictas petiam terre et secaturam prati tenebit, decetero dictam eminam avene dictis Cisterciensibus vel eorum mandato reddat et deliberet modo supradicto. In super teneor et promitto sub obligatione bonorum meorum omnium mobilium et immobilium presentium et futurorum, et per sacramentum meum, pro me et meis heredibus quos ad hoc obligo, prestitum super Sancta Dei Euvangelia corporale, dictam eminam avene percipiendam et habendam modo et forma predictis, et dictas petiam terre et secaturam prati ratione dicte emine avene garantire dictis abbati et conventui, et eorum successoribus perpetuo contra omnes. Et me, pro eis, semper et ubique locorum et in omni curia contra personas omnes opponere propter hoc, et respondere propriis sumptibus. Et in me litis onus suscipere ac eos inde conservare modis omnibus indempnes, si qui calumpniatores concradictores vel rebelles apparerent quos absit. Et in nullo decetero per me vel per alium verbo vel facto seu consensu aut modo alio contraire. Et nisi dicta emina avene forma predicta tradita et deliberata fuerit, volo ut dicti abbas et conventus ex tunc auctoritate propria et sine clamore cujuslibet tunc et sine ineffacere ad dictas petiam terre et secaturam prati recurrant, et eas teneant ex eisque fructus suos modis omnibus faciendo quousque ipsa emina avene, pro quolibet anno, quo soluta tradita et deliberata non fuerit, eis integraliter reddatur. Et conventiones supradicte adimpleantur pro quibus omnibus supradictis firmitter tenendis, tenendis et adimplendis perpetuo meos heredes presentes et futuros et dictas petiam terre et secaturam prati et omnes illos qui eas tenebunt decetero, eisdem abbati et conventui specialiter obligo que omnia et singula supradicta. Ego Maria, uxor dicti Theoderici, laudo et rata ac firma habeo, et promitto imperpetuum habere juramento prestito super Sancta Dei Euvangelia corporali, et in nullo decetero per me vel per alium ratione dotis vel donationis propter nupcias aut avoerie vel modo alio contraire. Renuntiamus insuper in hoc facto nos Theodericus et Maria predicti, per sacramentum nostrum, ex certa scientia exceptioni non numerati et non habiti integre pretii et exceptioni minoris aut deceptionis ultra dimidiam justi precii omni auxilio et beneficio juris canonici et civilis legi julie de fundo dotali non alienando, omnibus auxiliis et gratiis in favorem mulierum introductis omni consuetudini et statuto cujuslibet patrie et omnibus exceptionibus, dilationibus, juribus, rationibus et rebus aliis que possent obici contra hoc instrumentum vel factum. In quorum omnium testimonium et munimen, presentibus litteris sigillum viri venerabilis domini Stephani, decani Oscariensis, rogavimus et fecimus apponi. Actum anno et mense predictis.